**ADATKEZELÉSI TÁJÉKOZTATÓ**

**Álláspályázatokkal összefüggő adatkezelésről**

*(Hegybírói tisztség ellátására)*

1. **Közös adatkezelők adatai**

Az álláspályázatok kiírása, lefolytatása, elbírása, valamint a munkaviszony létesítésének előkészítésével kapcsolatos adatkezelési tevékenységek vonatkozásában az alábbi szervezetek közös adatkezelőnek minősülnek (GDPR 26. cikke, valamint a Hktv. 40. § (7) bekezdése, illetve 58. §-a alapján), mivel az adatkezelés céljait és eszközeit közösen határozzák meg.

|  |  |
| --- | --- |
|  | ADATKEZELŐK ADATAI |
| NÉV:  | **Hegyközségek Nemzeti Tanácsa** | **Nyakas Hegyközség** |
| NYILVÁNTARTÁSI SZÁM | 01-02-0007206 | 13-03-0001998 |
| KÉPVISELI | Dr. Brazsil Dávid | Körmendi József |
| CÍM: | 1119 Budapest, Fehérvári út 84/A. | 2073 Tök, Fő utca 1. |
| E-MAIL CÍM | hnt@hnt.hu | nyakas@etyekbudaiborvidek.hu |
| FAX |  |  |
| TELEFONSZÁM | 06-1/413-75-27 | 06-23/341-129 |
| ADATKEZELÉSI TEVÉKENYSÉG | * közreműködés az álláspályázatok kiírásában, illetve az álláspályázatok értékelésében;
* a pályázat során a Hegyközség által kiválasztott hegybírói kinevezése;
* munkaviszony létesítésének előkészítése
* munkáltatói jogkör gyakorlása
 | * hegybírói tisztség betöltésére vonatkozó álláspályázatok kiírása;
* a hegybíró tisztség betöltésére beérkezett pályázatok értékelése és elbírálása;
* javaslattétel a pályázat során kiválasztott hegybírói személyére.
 |

(a továbbiakban együtt: „**Adatkezelő”)**

1. **Bevezetés**

A jelen adatkezelési tájékoztató (a továbbiakban: **Tájékoztató**) célja, hogy az Adatkezelő jogszabályi kötelezettségeinek eleget téve jelen Tájékoztató keretében tömör, átlátható és közérthető formában tájékoztassa Önt, és a hegyközség által meghirdetett hegybírói álláspályázatra jelentkező természetes személyek (a továbbiakban: **Pályázó**) által benyújtott pályázatotokkal összefüggésben

* kezelt személyes adatokról;
* a tervezett adatkezelés céljáról és jogalapjáról;
* a személyes adatok címzettjeiről és forrásáról;
* az adatok esetleges továbbításról,
* az adatkezelés időtartamáról; valamint
* az érintetteket (Pályázókat) megillető információs önrendelkezési jogok gyakorlásának módjáról és lehetőségeiről.

A jelen Tájékoztató hatályos változata az Adatkezelő által üzemeltetett [www.hnt.hu](http://www.hnt.hu) weboldal felületén mindenkor elérhető. Amennyiben a Tájékoztatóval kapcsolatban kérdése merülne fel, úgy az Adatkezelőt a fenti elérhetőségek bármelyikén felkeresheti.

1. **Alkalmazott jogszabályok**

Az Adatkezelő kinyilvánítja, hogy adatkezelési tevékenységét úgy végzi, hogy az minden körülmények között megfeleljen a hatályos adatvédelmi rendelkezéseknek, így különösen az alábbi jogszabályoknak:

* *a természetes személyeknek a személyes adatok kezelése tekintetében történő védelméről és az ilyen adatok szabad áramlásáról, valamint a 95/46/EK irányelv hatályon kívül helyezéséről* szóló, 2016. április 27-i (EU) 2016/679 európai parlamenti és tanácsi rendelet (a továbbiakban: **GDPR**);
* *az információs önrendelkezési jogról és az információszabadságról* szóló 2011. évi CXII. törvény (a továbbiakban: **Infotv.**);
* a hegyközségekről szóló 2012. évi CCXIX. törvény (a továbbiakban: **Hktv.**);
* a munka törvénykönyvéről szóló 2012. évi I. törvény (a továbbiakban: **Mt.**);
* köziratokról, a közlevéltárakról és a magánlevéltári anyag védelméről szóló 1995. évi LXVI. törvény (a továbbiakban: **Ltv**.).
1. **Tájékoztatás a személyes adatok kezeléséről**
2. Az Adatkezelő általi adatkezelés a Pályázó álláspályázatának, így különösen önéletrajzának, erkölcsi bizonyítványának, iskolai végzettségét igazoló dokumentumának **Adatkezelő általi átvételével kezdődik**.
3. A **pályázati eljárás során az Adatkezelő csak az álláspályázattal vagy a munkakörrel összefüggő lényeges információkat kezeli**. (Mt. 10. § (1) bekezdés) A munkaviszony létesítése szempontjából nem lényeges adatokat, így például a magánéletre, párkapcsolatra, családi életre, vallásra, politikai nézetekre, nemi identitásra, illetve – a munkaegészségügyi alkalmasság tényének rögzítésén túlmenően – egészségügyi állapotra vonatkozó adatokat az Adatkezelő nem gyűjt, és azok gyűjtésére nem is jogosult. A Pályázó magánéletére vonatkozó esetleges kérdésekre történő válaszadást hátrányos jogkövetkezmények nélkül jogosult megtagadni.
4. Az Adatkezelő a Pályázó **közösségi oldalakon végzett nyilvános, illetve magánéleti tevékenységét nem vizsgálja**.
5. Az Adatkezelő a **Pályázó** kifejezett, egyértelmű és önkéntes **hozzájárulása esetén a szakmailag alkalmas, de az adott pályázaton vagy munkakörre felvételt nem nyert**, vagy álláspályázatát meghirdetett állás nélkül beküldő **személy** **adatainak** **elkülönített, hosszabb ideg, legfeljebb egy (1) évig történő kezeléséről dönthet későbbi állásajánlatokkal kapcsolatos megkeresések megküldése érdekében.** Ebben az esetben az Adatkezelő külön beszerzi a Pályázó konkrét adatkezeléshez történő hozzájárulását.
6. **Az Adatkezelő a Pályázót abban az esetben is tájékoztatja az álláspályázatának eredményéről, ha az Adatkezelő nem őt választotta ki a pályázati eljárás során.**

|  |  |
| --- | --- |
| ADATKEZELÉS CÉLJA | A pályázati eljárás, kiválasztási folyamat lebonyolítása, a hegybírói munkaviszony létesítési feltételeinek ellenőrzése, beérkezett álláspályázatok értékelése és elbírálása, kapcsolattartás, valamint a nyertes Pályázó kinevezése és a munkaszerződés megkötésesét megelőző lépések megtétele. |
| KEZELT ADATOK KÖRE ÉS JOGALAPJA | **KEZELT ADATOK KÖRE** | **ADATKEZELÉS JOGALAPJA** |
| A Pályázó önéletrajzában és annak mellékletében megadott személyes adatok, így különösen:* Pályázó neve és természetes személyazonosító adatai,
* Pályázó elérhetősége,
* Pályázó fényképe;
* Pályázó szakmai tapasztalata(i),
* Pályázó által megadott egyéb személyes adatok.
 | A GDPR **6. cikk (1) bekezdés e) pontja** szerinti Adatkezelőre ruházott közérdekű, illetve közhatalmi jogosítvány gyakorlásának keretében végzett feladat végrehajtásához szükséges adatkezelés, különös tekintettel a **Hktv. 40. § (7) bekezdésére, a Hktv. 58. §-ára, valamint a Mt. 10. § (1) bekezdésére**  |
| A Pályázó jogszabályban, vagy pályázatban meghatározott képzettségi, képesítési követelményeknek való megfelelését igazoló dokumentumok. | A GDPR **6. cikk (1) bekezdés e) pontja** szerinti adatkezelés különös tekintettel a **Hktv. 40. § (8) bekezdés b) és c) pontjára**. |
| A munkaviszony létesítéséhez szükséges feltételek teljesülésének ellenőrzéséhez szükséges személyes adatok, így különösen:* erkölcsi bizonyítvány;
* megelőző munkaügyi egészségügyi alkalmassági vizsgálat során megállapított alkalmasság ténye.
 | A GDPR **6. cikk (1) bekezdés e) pontja** szerinti adatkezelés különös tekintettel a **Hktv. 40. § (8) bekezdés a) pontjára**, valamint a **GDPR 9. cikk (2) bekezdés h) pontjára** és – az Infotv. 5. § (7) bekezdése értelmében – a **GDPR 9. cikk (2) bekezdés b) pontjára** is. (Mt. 10. § (4), 11. § (3) bekezdései alapján) |
| ADATTÁROLÁS IDŐTARTAMA | Felvételt nem nyert pályázók esetén. Az Adatkezelő a Pályázó személyes adatait a **pályázat elbírálását követő 30 napon belül törli**, **kivéve**, ha a Pályázó kifejezett, önkéntes hozzájárulását adta személyes adatainak legfeljebb egy (1) évig történő további kezeléséhez későbbi állásmegkeresés céljából. A Pályázó ezen hozzájárulását bármikor visszavonhatja.Felvételt nyert pályázó esetén: A Pályázó személyes adatainak további adatkezelésére a **Hegyközségek Nemzeti Tanácsa adatkezelési-, illetve iratkezelési szabályzatának rendelkezései, valamint az Ltv. vonatkozó szabályai irányadóak.**  |
| ADATOK FORRÁSA | Az Adatkezelő nem kezel olyan személyes adatokat, amelyeket nem az érintett Pályázótól gyűjt. |
| SZEMÉLYES ADATOK CÍMZETTJEI | A Pályázati eljárás elbírálásában résztvevő **Hegyközségi választmány tagjai**, valamint a **Hegyközségek Nemzeti Tanácsa mindenkori főtitkára**, mint a munkáltatói jogkör gyakorlására jogosult személy, illetve a **pályázattal érintett szervezeti egység vezetője** és – titoktartásra kötelezett – **HR Osztály munkatársai**. |
| ADATTOVÁBBÍTÁS | Az Adatkezelő a Pályázó által rendelkezésre bocsájtott adatokat kizárólag a Pályázó kifejezett hozzájárulásával vagy abban az esetben továbbítja, ha az a munkaszerződés megkötéséhez, teljesítéséhez vagy a Pályázó kérésére hozott, szerződést megelőző intézkedések végrehajtásához, vagy egyébként a Pályázó érdekében szükséges. Így különösen **szerződést készítő ügyvéd**, **könyvelő**, **illetékes állami szervek** részére, valamint az önálló adatkezelőként eljáró, Pályázó f**oglalkozás-egészségügyi alkalmasságának megállapítására szakosodott üzemorvos**. |
| AUTOMATIZÁLT DÖNTÉSHOZATAL, PROFILALKOTÁS | Az Adatkezelő nem végez a Pályázók személyes jellemzőire, tulajdonságaikra vonatkozó módszeres és kiterjedt értékelést, amely automatizált adatkezelésen – ideértve a profilalkotást – alapul. |

1. **Adatkezeléssel érintett Pályázó jogai**

A Pályázót a GDPR rendelettel összefüggésben az alábbi jogok illetik meg, amely jogok az Adatkezelő jelen Tájékoztató I. szakaszában feltüntetett elérhetőségein gyakorolhatóak. Az Adatkezelő a Pályázók adatkezeléssel kapcsolatos kérelmeire, a kérelem beérkezésétől számított harminc (30) – a kérelem rendkívüli összetettsége esetén kivételesen hatvan (60) – napon belül érdemben válaszol, amennyiben a kérelmező személy elérhetőségét megfelelő módon az Adatkezelő rendelkezésére bocsátotta.

1. **Hozzáférés joga**: az érintett jogosult arra, hogy kérésére hozzáférést kapjon ahhoz, hogy az Adatkezelő róla milyen adatokat kezel, illetve, hogy azokat milyen jogalapon, milyen célból, mennyi ideig kezeli; továbbá, hogy az Adatkezelő kinek, mikor, milyen jogszabály alapján, és mely személyes adataihoz biztosított hozzáférést vagy kinek továbbította a személyes adatait; illetve, hogy személyes adatai milyen forrásból származnak. Továbbá hozzáférést kaphat ahhoz az információhoz is, hogy az Adatkezelő alkalmaz-e automatizált döntéshozatalt, ideértve a profilalkotást is. Az adatbiztonsági követelmények teljesülése és az érintett jogainak védelme érdekében az Adatkezelő köteles meggyőződni a Pályázó és a hozzáférési jogával élni kívánó személy személyazonosságának egyezéséről.
2. **Helyesbítéshez való jog**: az érintett jogosult arra, hogy kérésére az Adatkezelő indokolatlan késedelem nélkül helyesbítse a rá vonatkozó pontatlan személyes adatokat. Továbbá az érintett jogosult arra, hogy kérje a hiányos személyes adatok – egyebek mellett kiegészítő nyilatkozat útján történő – kiegészítését.
3. **A törléshez való jog** („az elfeledtetéshez való jog”): az érintett jogosult arra, hogy – amennyiben ennek feltételei fennállnak – úgy kérésére az Adatkezelő indokolatlan késedelem nélkül törölje a rá vonatkozó személyes adatokat. Az Adatkezelő pedig köteles a GDPR 17. cikk (1) bekezdésében meghatározott indokok fennállása esetén az érintettre vonatkozó személyes adatokat késedelem nélkül törölni.
4. **Az adatkezelés korlátozásához való jog**: az érintett kérelmezheti a GDPR 18. cikkében foglalt feltételek fennállása esetén a személyes adatok kezelésének korlátozását. Különösen, hogy az Adatkezelő az adatokat ne törölje, vagy ne semmisítse meg bíróság vagy hatóság megkereséséig.
5. **Az adathordozhatósághoz való jog**: az érintett jogosult arra, hogy a rá vonatkozó személyes adatokat elektronikus formátumban megkapja, ha az adatkezelés a GDPR 6. cikk (1) bekezdésének a) pontja vagy a 9. cikk (2) bekezdésének a) pontja szerinti hozzájáruláson, vagy a 6. cikk (1) bekezdésének b) pontja szerinti szerződésen alapul vagy az adatkezelés automatizált módon történik. Az érintett továbbá jogosult arra, hogy ezeket az adatokat kérésére az Adatkezelő egy másik adatkezelőnek továbbítsa. ***A jelen adatkezelés tekintetében az érintettet – figyelemmel annak jogalapjára –nem illeti meg az adathordozhatósághoz való jog***
6. **A tiltakozáshoz való jog**: az érintett jogosult arra, hogy a saját helyzetével kapcsolatos okokból kifolyólag bármikor tiltakozzon személyes adatainak a 6. cikk (1) bekezdésének e) vagy f) pontján alapuló kezelése ellen, ideértve az említett rendelkezéseken alapuló profilalkotást is. Ebben az esetben az adatkezelő a személyes adatokat nem kezelheti tovább, kivéve, ha az adatkezelő bizonyítja, hogy az adatkezelést olyan kényszerítő erejű jogos okok indokolják, amelyek elsőbbséget élveznek az érintett érdekeivel, jogaival és szabadságaival szemben, vagy amelyek jogi igények előterjesztéséhez, érvényesítéséhez vagy védelméhez kapcsolódnak.
7. **Hozzájárulás visszavonásához való jog**: az érintettet megilleti a 6. cikk (1) bekezdésének a) pontján vagy a 9. cikk (2) bekezdésének a) pontján alapuló adatkezelés esetén a hozzájárulás bármely időpontban történő visszavonásához való jog, amely nem érinti a visszavonás előtt a hozzájárulás alapján végrehajtott adatkezelés jogszerűségét.
8. **Az érintett tájékoztatása az adatvédelmi incidensről**: ha az adatvédelmi incidens valószínűsíthetően magas kockázattal jár az érintett jogaira és szabadságaira nézve, az Adatkezelő indokolatlan késedelem nélkül tájékoztatja az érintettet az adatvédelmi incidensről.
9. **Tájékoztatás a jogorvoslati lehetőségekről**

Az Adatkezelő tájékoztatja a Pályázót, hogy az általa tapasztalt jogellenes adatkezelés esetén elsősorban az Adatkezelőhöz, mint személyes adatainak kezelőjéhez fordulhat a jogsérelem orvoslása érdekében a jelen Tájékoztató I. szakaszában feltüntetett elérhetőségeken, vagy jogorvoslattal élhet a hatáskörrel rendelkező szerveknél az alábbiak szerint:

* panasszal élhet a **Nemzeti Adatvédelmi és Információszabadság Hatóságnál** (cím: 1055 Budapest, Falk Miksa utca 9-11.; honlap: [www.naih.hu](http://www.naih.hu); e-mailcím: ugyfelszolgalat@naih.hu; telefon: +36 (1) 391-1400; vagy
* a lakóhelye vagy tartózkodási helye szerinti illetékes **bírósághoz** fordulhat, amely ügyben a bíróság soron kívül jár el.

*Az Adatkezelő fenntartja magának a jogot az adatkezelési tájékoztató megváltoztatására, illetőleg az Európai Unió vagy a magyarországi jogszabályok változásainak megfelelő módosítására.*